Ovisnost o nafti - velika opasnost po nacionalnu sigurnost SAD-a
U izvješću se navodi da neučinkovito korištenje nafte i prevelika ovisnost o tom energentu predstavlja teret za oružane snage, smanjuje
Umirovljeni visoki časnici američkih oružanih snaga, okupljeni u skupinu nazvanu Vojni savjetodavni odbor, tvrde da Amerika treba odmah smanjiti svoju ovisnost o nafti i proširiti svoje energetske izvore. Predsjednik odbora je zrakoplovni general Charles Wald. Umirovljeni general kaže da ovisnost o fosilnim gorivima potkopava američku ekonomiju, a zemlju čini ranjivom za nestabilne ili neprijateljske režime. U izvješću se navodi da neučinkovito korištenje nafte i prevelika ovisnost o tom energentu predstavlja teret za oružane snage, smanjuje njihovu borbenu gotovost i donosi visoku cijenu u dolarima i životima. Ministarstvo obrane navodi da je Pentagon najveći potrošač energije u Sjedinjenim Državama te da je prošle godine potrošio 20 milijardi dolara na naftne proizvode. Dužnosnici kažu da 70 posto američkih konvoja u Aganistanu prevoze naftu i vodu. General Wald upozorio je i na ostarjelu američku električnu mrežu. Umirovljeni vojni časnici pozivaju Ministarstvo obrane da preuzme vodeću ulogu u transformiranju američke energetske politike. Oni kažu da Pentagon može stimulirati tržite novih energetskih tehnologija i bolju učinkovitost vozila. Vice-admiral Dennis McGinn dodao je da smanjenje uporabe fosilnih goriva može usporiti i globalno zatopljenje koje, kako tvrde umirovljeni časnici, također predstavlja prijetnju nacionalnoj sigurnosti. Prema njihovim riječima, destabilizirajuća priroda deficitarnih resursa i klimatske promjene vjerojatno će sve više dovoditi do američkih vojnih misija u ovom stoljeću.